CELEX: 62009TN0099
Language: fi
Date: 2009-03-04 00:00:00
Title: Asia T-99/09: Kanne 4.3.2009 – Italia v. komissio

1.5.2009   
            
            
               FI
            
            
               Euroopan unionin virallinen lehti
            
            
               C 102/34
            
         Kanne 4.3.2009 – Italia v. komissio
   (Asia T-99/09)
   2009/C 102/50
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamies: avvocato dello Stato P. Gentili)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               On kumottava 2.2.2009 päivätty Euroopan komission aluepolitiikan pääosaston kirje nro 000841 (asiakirja nro 1), jonka kohteena ovat ”komission suorittamat maksut, jotka eroavat maksettaviksi pyydetyistä määristä”, johon sisältyy seuraava päätös: ”Näin ollen päivä, josta lähtien Euroopan komissio katsoo, että POR 2000–2006 -ohjelmaa koskevaan toimenpiteeseen 1.7 liittyviä menoja ei voida hyväksyä, on 29.6.2007 eikä 17.5.2006, niin kuin ilmoitettiin edellä mainitussa 22.12.2008 päivätyssä kirjeessä”.
            
         
               —
            
            
               On kumottava 6.2.2009 päivätty Euroopan komission aluepolitiikan pääosaston kirje nro 001059 (asiakirja nro 2), jonka kohteena ovat ”POR Campania Maksupyynnön keskeyttäminen ja asetuksen N:o 1260/99 39 artiklassa tarkoitettuihin varainhoitoa koskeviin oikaisuihin liittyvät tietojensaantipyynnöt”, johon sisältyy seuraava päätös: ”Näin ollen päivä, josta lähtien Euroopan komissio katsoo, että POR 2000–2006 -ohjelmaa koskevaan toimenpiteeseen 1.7 liittyviä menoja ei voida hyväksyä, on 29.6.2007 eikä 17.5.2006, niin kuin on aikaisemmin ilmoitettu”.
            
         
               —
            
            
               On kumottava 22.12.2008 päivätty Euroopan komission aluepolitiikan pääosaston kirje nro 012480 (asiakirja nro 3), jonka kohteena on ”POR Campania 2000-2006 (CCI nro 1999 IT 16 1 PO 007) – Jätehuoltoa Campaniassa koskevan jäsenyysvelvoitteiden noudattamatta jättämistä koskevan menettelyn 2007/2195 seuraukset”, jossa ”komissio vaatii, että seuraavasta maksupyynnöstä lukien on vähennettävä kaikki toimenpiteeseen 1.7 liittyvät menot, jotka ovat aiheutuneet 29.6.2007 jälkeen”.
            
         
      Oikeudelliset perusteet ja pääasialliset perustelut
   
   Kantaja vetoaa vaatimustensa tueksi asetuksen N:o 1260/99 (1) 32 artiklan 3 kohdan 1 alakohdan f alakohdan ja 2 alakohdan sekä 39 artiklan 2 ja 3 kohdan rikkomiseen. Se esittää erityisesti seuraavaa:
   
               a)
            
            
               Jotta voidaan todeta, että rakennerahaston varoja koskevaa maksupyyntöä ei voida hyväksyä sillä perusteella, että on vireillä jäsenyysvelvoitteiden noudattamatta jättämistä koskeva menettely, edellytetään, että tällaisen menettelyn erityinen kohde on täsmälleen sama kuin maksupyynnön kohde.
            
         
               b)
            
            
               Komissio moittii jäsenyysvelvoitteiden noudattamatta jättämistä koskevassa menettelyssä lopullisen jätteistä huolehtimisen tilannetta, koska rakenteet (jätteenpolttolaitokset, kaatopaikat), jotka ovat tarpeen jätteiden kiertoprosessin tämän vaiheen toteuttamiseksi direktiivin mukaisesti, puuttuvat. Sitä vastoin kiertoprosessin muut vaiheet ja muut tavat huolehtia jätteistä kuin lopullinen jätehuolto eivät ole jäsenyysvelvoitteiden noudattamatta jättämistä koskevan menettelyn erityisenä kohteena. Näin on erityisesti sellaisten jätteiden hyödyntämistapojen osalta, joiden edellytyksenä on jätteiden eriytetty kerääminen. POR Campanian toimenpide 1.7. ja siihen kuuluvat hankkeet liittyvät kuitenkin nimenomaan jätteiden hyödyntämiseen ja tämän edellyttämään eriytettyyn keräämiseen.
            
         
               c)
            
            
               Komissio on ilmaissut 20.10.2008 päivätyssä kirjeessä, joka mainitaan riidanalaisissa kirjeissä, huolenaiheensa 28.12.2007 päivätystä jätehuoltosuunnitelmasta. Yksikään näistä 28.12.2007 päivättyä jätehuoltosuunnitelmaa koskevista väitteistä ei ole ollut missään vaiheessa jäsenyysvelvoitteiden noudattamatta jättämistä koskevan menettelyn 2007/2195 kohteena, erityisesti siksi, että kyseinen menettely perustui perustellun lausunnon päättyessä vallinneeseen tilanteeseen eli 1.3.2008 vallinneeseen tilanteeseen.
            
         
               d)
            
            
               Komission päätöstä, jossa se katsoo, että toimenpiteen 1.7 maksupyyntöjä ei voida hyväksyä sillä perusteella, että ”ei ole riittävästi takeita EAKR:n yhteisrahoittamien hankkeiden asianmukaisesta toteuttamisesta toimenpiteen 1.7 osalta”, ei olisi pitänyt voida tehdä 32 artiklan 3 kohdan 1 alakohdan f alakohdan toisen vaihtoehdon (vireillä oleva jäsenyysvelvoitteiden noudattamatta jättämistä koskeva menettely) nojalla. Se olisi enintään voitu tehdä kyseisen säännöksen ensimmäisen vaihtoehdon nojalla (maksujen keskeyttäminen asetuksen N:o 1260/00 39 artiklan 2 kohdan mukaisesti). Mutta tämä olisi saanut aikaan kontradiktorisen näkemyksien vaihdon, minkä komissio halusi välttää.
               Lopuksi kantaja vetoaa myös olennaisten muotomääräysten rikkomiseen perusteluvelvollisuuden rikkomisen vuoksi.
            
         
      (1)  Rakennerahastoja koskevista yleisistä säännöksistä 21.6.1999 annettu neuvoston asetus (EY) N:o 1260/1999 (EYVL L 161, s. 1).